ai4bharat/Pralekha huggingface dataset:
নারীওশিশুবিকাশমন্ত্রক
২০১৫ সালের নাবালক বিচার  আইনের সংশোধনকে কেন্দ্রীয় মন্ত্রিসভার অনুমোদন
নতুনদিল্লী, ১৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৫ সালের নাবালক বিচার  আইনের বিষয়ে নারী ও শিশু কল্যাণ মন্ত্রক যে সংশোধনের প্রস্তাব করেছে, সেটি অনুমোদিত হয়েছে। এর ফলে শিশুদের স্বার্থ যাতে আরও ভালোভাবে সুরক্ষিত হয় সেটি নিশ্চিত হবে।
এই সংশোধনীর ফলে নাবালক বিচার আইনের ৬১ নম্বর ধারা অনুসারে দত্তক সংক্রান্ত আদেশনামা জেলা শাসক এবং অতিরিক্ত জেলা শাসক জারিগ করতে পারবেন। এর ফলে বিভিন্ন মামলার দ্রুত নিষ্পত্তি হবে এবং দায়বদ্ধতা বৃদ্ধি পাবে। এছাড়াও যেসব শিশু অসহায় অবস্থার সম্মুখীন হয়, তাদের নানা সমস্যার সমাধান হবে। শিশু কল্যাণ কমিটির সদস্যদের নিয়োগ এবং বিভিন্ন ক্ষেত্রে শিশুদের ওপর অপরাধ সংগঠিত হলে সে বিষয়ে যেসব বিভ্রান্তি ছিল সেগুলিও এই সংশোধনীর ফলে দূর হবে।
শিল্পওবাণিজ্যমন্ত্রক
২রা ডিসেম্বর বাণিজ্য পরিষদের বৈঠক
দেশে উৎপাদিত পণ্য ও তার রপ্তানি এগিয়ে নিয়ে যেতে নয়া বৈদেশিক বাণিজ্য নীতি ও তার কৌশল এবং ব্যবস্থা গ্রহণের বিষয়ে আলোকপাত করার জন্য এই বৈঠক
নতুন দিল্লী, ১ ডিসেম্বর, ২০২০
কেন্দ্রীয় শিল্প ও বাণিজ্যমন্ত্রী পীযূষ গোয়েলের সভাপতিত্বে ২ ডিসেম্বর বাণিজ্য পরিষদের বৈঠক ডাকা হয়েছে। ভার্চুয়াল মাধ্যমে এই বৈঠকের উদ্বোধন করবেন কেন্দ্রীয় মন্ত্রী। ওই বৈঠকে কেন্দ্রের নয়া বৈদেশিক নীতির প্রয়োগ নিয়ে আলোকপাত করা হবে। যেখানে দেশীয় উৎপাদিত পণ্য ও তার রপ্তানি বিষয়ে জোর দেওয়া হবে। বাণিজ্য পরিষদ শিল্প-বাণিজ্যের সাথে যুক্ত প্রতিনিধিদের সঙ্গে আলোচনা ও মতামত গ্রহণ করে সরকারকে বিভিন্ন বিষয়ে পরামর্শ দেয়। এই পর্ষদ রাজ্য সরকার এবং কেন্দ্রশাসিত অঞ্চল গুলিকে বাণিজ্য নীতি সম্পর্কে তাদের দৃষ্টিভঙ্গি প্রকাশ করার জন্য যোগাযোগের মাধ্যম হিসেবে কাজ করে। ভারতে বাণিজ্যের সম্ভাবনা এবং সুযোগ গুলিকে আন্তর্জাতিক স্তরে পৌঁছে দেওয়ার বিষয়েও তারা গুরুত্ব দেয়।
আগামীকালের এই বৈঠকে শিল্প ও বানিজ্য দপ্তরের রাষ্ট্রমন্ত্রী শ্রী সোম প্রকাশ এবং হরদীপ সিং পুরি তাঁদের বক্তব্য পেশ করবেন। এছাড়াও কেন্দ্রীয় সরকারের বিভিন্ন দপ্তরের সচিব, মুখ্য কার্যনির্বাহী আধিকারিক ছাড়াও নীতি আয়োগ কমিটির প্রতিনিধিরা অংশ নেবেন।
বাণিজ্য পর্ষদের এই বৈঠকে দেশের আমদানি এবং রপ্তানির পরিস্থিতির পর্যালোচনা ছাড়াও আত্মনির্ভর ভারত গঠনের জন্য বিনিয়োগ প্রচারের কৌশল, নতুন লজিস্টিক নীতি সহ বাণিজ্য প্রসারের বিভিন্ন দিক নিয়ে পরামর্শ গ্রহণ ও আলোচনা করা হবে।
প্রতিরক্ষামন্ত্রক
ভারতীয় সেনাবাহিনীতে মহিলা অফিসারদের স্থায়ী কমিশন অনুমোদনে গঠিত সিলেকশন বোর্ড কাজ শুরু করেছে
নয়াদিল্লী, ১৯ সেপ্টেম্বর, ২০২০
১৪ই সেপ্টেম্বর ২০২০তে সেনা বাহিনীর সদর দপ্তরে ভারতীয় সেনাবাহিনীতে মহিলা আধিকারিকদের স্থায়ী কমিশনে অনুমোদনের জন্য বাছাইয়ের কাজে গঠিত বিশেষ ৫ নম্বর মনোনয়ন পর্ষদ কাজ শুরু করেছে। পর্ষদের শীর্ষে আছেন একজন বরিষ্ঠ জেনারেল অফিসার এবং ব্রিগেডিয়ার পদমর্যাদার একজন মহিলা আধিকারিককেও অন্তর্ভুক্ত করা হয়েছে। গোটা প্রক্রিয়ায় স্বচ্ছতা আনার জন্য মহিলা আধিকারিকদের পর্যবেক্ষক হিসেবে শুনানির সাক্ষী থাকার অনুমতি দেওয়া হয়েছে।
যেসব মহিলা আধিকারিকরা এই স্ক্রিনিং প্রক্রিয়ায় উত্তীর্ণ হবেন, ন্যূনতম গ্রহণযোগ্য মেডিক্যাল ক্যাটিগরিতে পড়লেই তবে তাদের স্থায়ী কমিশন দেওয়া হবে।
(CG/AP/NS
জাহাজচলাচলমন্ত্রক
পারাদীপ বন্দরে বিশ্ব সমুদ্র দিবস উদযাপন
নয়াদিল্লি, ২৮ সেপ্টেম্বর, ২০২১
পারাদীপ বন্দর কর্তৃপক্ষ আজ ৪৪তম বিশ্ব সমুদ্র দিবস উদযাপন করে। এবারের সমুদ্র দিবসের মূল ভাবনা ‘সমুদ্র যাত্রী : ভবিষ্যৎ জাহাজ পরিবহণ ক্ষেত্রের মূল প্রতিশব্দ’।
এই উপলক্ষে পারাদীপ বন্দরের প্রধান ক্যাপ্টেন এ.সি.সাহু বিশ্ব সমুদ্র দিবস পতাকা উত্তোলন করেন। অনুষ্ঠানে ওড়িশা মেরিটাইম অ্যাকাডেমির মেরিন ডিপার্টমেন্ট উচ্চপদস্থ আধিকারিকরা ছাড়াও বহু ছাত্রছাত্রী উপস্থিত ছিলেন। কোভিড-১৯ সংক্রমণের প্রেক্ষিতে এবার বিশ্ব সমুদ্র দিবস উদযাপন সতর্কতা মেনে আয়োজন করা হয়েছে।
নৌ-বাণিজ্য ক্ষেত্রে আন্তর্জাতিক নৌ-বাণিজ্য সংগঠনের গুরুত্বকে তুলে ধরতেই এই দিনটি উদযাপন করা হয়। নৌ-বাণিজ্য নিরাপত্তা, নাবিকদের সুরক্ষা ও সামুদ্রিক পরিবেশ বজায় রাখতে সচেতনতা গড়ে তোলার জন্য এই দিনটির বিশেষ তাৎপর্য রয়েছে। সহজ কথায় বলতে গেলে, বিশ্ব সমুদ্র দিবস উদযাপনের মূল উদ্দেশ্যই হল নিরাপদ, সুরক্ষিত ও পরিবেশ-বান্ধব উপায়ে নৌ-পরিবহণের প্রসার ঘটানো।
উল্লেখ করা যেতে পারে, আন্তর্জাতিক নৌ-বাণিজ্য সংগঠনের প্রতিষ্ঠার পর থেকে প্রতি বছর বিশ্ব সমুদ্র দিবস উদযাপন করা হয়ে আসছে। ১৯৭৮-এর ১৭ মার্চ প্রথমবার বিশ্ব সমুদ্র দিবস উদযাপন করা হয়। সেপ্টেম্বর মাসের শেষ সপ্তাহে সারা বিশ্বে বিশ্ব সমুদ্র দিবস উদযাপিত হয়ে থাকে।
CG/BD/DM/
(Visitor Counter : 145
স্বরাষ্ট্র মন্ত্রক
বিপর্যয়ের ঝুঁকি হ্রাসের লক্ষ্যে তথ্য ও পরিসংখ্যানের ভূমিকা : এনডিএমএ আয়োজিত দু’দিনের জাতীয় কর্মশালার আজ সমাপ্তি হল
নয়াদিল্লি, ৩ মে, ২০১৮
বিপর্যয়ের ঝুঁকি হ্রাসের লক্ষ্যে তথ্য ও পরিসংখ্যানের প্রয়োজনীয়তা সম্পর্কে আয়োজিত দু’দিনের এক জাতীয় কর্মশালা আজ শেষ হল। রাষ্ট্রসঙ্ঘের ইউনিসেফ, ইউএনডিপি এবং ইউএনআইএসডিআর-এর সহযোগিতায় অনুষ্ঠিত হয় এই জাতীয় কর্মশালাটি।
সম্মেলনের টেকনিক্যাল পর্যায়ের আলোচনাপর্বে বিপর্যয়ের ক্ষয়ক্ষতির মাত্রা নিরূপণের ক্ষেত্রে যে ঘাটতি রয়ে গেছে, তা পূরণের পন্থাপদ্ধতি উদ্ভাবন সম্পর্কে বিশ্লেষণ ও মতবিনিময়ের ওপর বিশেষ জোর দেওয়া হয়। তথ্য ও পরিসংখ্যান সম্পর্কিত বিভিন্ন বিষয়, তথ্য সংগ্রহের উপায় ও পদ্ধতি এবং পরিসংখ্যানগত তথ্য সংরক্ষণের জন্য তথ্যপ্রযুক্তি মঞ্চের সমস্যা ও সম্ভাবনা সম্পর্কে আলোচনা স্থান পায় এই বিশেষ পর্বে।
আয়োজিত এই কর্মশালার ভিত্তিতে একটি স্টিয়ারিং গ্রুপ গড়ে তোলার পথও প্রশস্ত হল বলে তথ্যাভিজ্ঞ মহলের ধারণা। বিপর্যয় মোকাবিলার তথ্য ও পরিসংখ্যানের ভিত্তিতে সংশ্লিষ্ট রাজ্যগুলিকে চিহ্নিত করে বিপর্যয়রোধী ব্যবস্থা গ্রহণের জন্য সুপারিশ ও পরামর্শ দেওয়ার দায়িত্ব বর্তাবে এই স্টিয়ারিং গ্রুপের ওপর।
সম্মেলনে যোগ দেন এনডিএমএ-র কর্তাব্যক্তিরা ছাড়াও বিভিন্ন কেন্দ্রীয় দপ্তর ও মন্ত্রকের সংশ্লিষ্ট আধিকারিক, রাজ্য সরকারগুলির প্রতিনিধি, রাষ্ট্রসঙ্ঘের বিভিন্ন সংস্থা, প্রশাসনিক প্রশিক্ষণ প্রতিষ্ঠান, বিপর্যয় মোকাবিলা সম্পর্কিত বিভিন্ন সংস্থা এবং বিশ্ববিদ্যালয়গুলির প্রতিনিধিরা।
CG/SKD/DM/…
(Visitor Counter : 44
উপ-রাষ্ট্রপতিরসচিবালয়
দেশে অপরিশোধিত তেল উৎপাদন ক্ষমতা বাড়িয়ে জাতীয় শক্তি নিরাপত্তা সুনিশ্চিত করার আহ্বান জানিয়েছেন উপ-রাষ্ট্রপতি
নয়াদিল্লি, ২১ জানুয়ারি, ২০২২
উপ-রাষ্ট্রপতি শ্রী এম ভেঙ্কাইয়া নাইডু দেশের শক্তি নিরাপত্তা সুনিশ্চিত করতে গবেষণা ও উদ্ভাবনমূলক প্রয়াস গ্রহণের মাধ্যমে তেল উৎপাদন ক্ষমতা আরও বাড়ানোর ওপর গুরুত্ব দিয়েছেন। দেশকে শক্তিক্ষেত্রে আত্মনির্ভর করে তোলার আহ্বান জানিয়ে শ্রী নাইডু পেট্রোলিয়ামের আরও বেশি উৎপাদন বাড়ানোর ওপর গুরুত্ব দিয়ে বলেন, পুনর্নবীকরণযোগ্য শক্তির সম্ভাবনাকে সম্পূর্ণ সদ্ব্যবহার করতে হবে এবং শক্তিক্ষেত্রে আরও উদ্ভাবনমূলক প্রয়াস নিতে হবে।
ভারতকে বিশ্বের তৃতীয় বৃহত্তম অপরিশোধিত তেল সংগ্রহকারী দেশ হিসেবে উল্লেখ করে শ্রী নাইডু বলেন, দেশে মোট চাহিদার ৮০ শতাংশের বেশি তেল আমদানি করতে হয়। এই প্রেক্ষিতে শ্রী নাইডু দেশীয় উৎপাদন বাড়ানোর ওপর গুরুত্ব দিয়ে বলেন, অপরিশোধিত তেলের উৎপাদন বাড়লে একদিকে তা যেমন বিদেশি মুদ্রা সাশ্রয়ে সহায়ক হবে, অন্যদিকে তেমনই জাতীয় স্তরে শক্তি নিরাপত্তাও বৃদ্ধি পাবে। পলি মাটির অববাহিকায় অনুসন্ধানমূলক কাজকর্ম বাড়ানোর লক্ষ্যে সরকার হাইড্রোকার্বন অনুসন্ধান ছাড়পত্র নীতি কার্যকর করেছে। শ্রী নাইডু আজ বিশাখাপত্তনমে ইন্ডিয়ান ইনস্টিটিউট অফ পেট্রোলিয়াম অ্যান্ড এনার্জি প্রতিষ্ঠানের প্রথম সমাবর্তন অনুষ্ঠানে যোগ দিয়ে একথা বলেন। উল্লেখ করা যেতে পারে, এই প্রতিষ্ঠানটি পেট্রোলিয়াম ক্ষেত্রে গবেষণার এক অগ্রণী কেন্দ্র, যা ২০১৭-তে সংসদীয় আইন অনুযায়ী জাতীয় স্তরের প্রতিষ্ঠানের স্বীকৃতি পেয়েছে।
ক্রমবর্ধমান শক্তি চাহিদায় জনসংখ্যা ও শিল্পায়নের প্রভাব উল্লেখ করে শ্রী নাইডু বলেন, ভারতে প্রাথমিকভাবে শক্তি চাহিদা ২০৪৫ পর্যন্ত বার্ষিক ৩ শতাংশের বেশি হারে বৃদ্ধি পাবে অনুমান করা হয়েছে। অন্যদিকে, সারা বিশ্বে বার্ষিক এই বৃদ্ধির হার দাঁড়াবে ১ শতাংশেরও কম। এই প্রেক্ষিতে শ্রী নাইডু ইন্ডিয়ান ইনস্টিটিউট অফ পেট্রোলিয়াম অ্যান্ড এনার্জি সহ অন্যান্য প্রতিষ্ঠানগুলিকে দক্ষ মানবসম্পদের চাহিদা পূরণে সেতু হিসেবে কাজ করার পরামর্শ দেন।
ভারতে সৌর, বায়ু ও জোয়ার-ভাটা থেকে উৎপাদিত পুনর্নবীকরণযোগ্য শক্তির অপার সম্ভাবনা রয়েছে বলে উল্লেখ করে উপ-রাষ্ট্রপতি এই উৎসগুলির সম্ভাবনা পূর্ণ সদ্ব্যবহার করে জীবাশ্ম জ্বালানির প্রয়োগ ধাপে ধাপে কমানোর পরামর্শ দেন।
প্রতিষ্ঠানের প্রথম সমাবর্তন অনুষ্ঠানে কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি, অন্ধ্রপ্রদেশের শ্রম ও কর্মসংস্থান মন্ত্রী ডঃ এস.আপ্পালা রাজু, প্রতিষ্ঠানের পরিচালন পর্ষদের সভাপতি অধ্যাপক পি.কে. বণিক, প্রতিষ্ঠানের অধিকর্তা অধ্যাপক ভি.এস.আর.কে. প্রসাদ প্রমুখ উপস্থিত ছিলেন।
CG/BD/DM/
(Visitor Counter : 94
স্বাস্থ্যওপরিবারকল্যাণমন্ত্রক
ড্রাগ কন্ট্রোলার জেনারেল অফ ইন্ডিয়ার পক্ষ থেকে নিউমোকোকল পলিস্যাকারাইড কনজুগেট টিকার বিপণনে অনুমতি
নয়াদিল্লি, ১৫ জুলাই, ২০২০
ড্রাগ কন্ট্রোলার জেনারেল অফ ইন্ডিয়া  – এর পক্ষ থেকে এই প্রথমবার সম্পূর্ণ দেশীয় প্রযুক্তিতে উদ্ভাবিত নিউমোকোকল পলিস্যাকারাইড কনজুগেট টিকার বাজারজাত করার অনুমতি দিয়েছে। পুণের সীরাম ইন্সটিটিউট অফ ইন্ডিয়া প্রাইভেট লিমিটেড ভারতে এই টিকার প্রথম, দ্বিতীয় ও তৃতীয় পর্যায়ে চিকিৎসা সংক্রান্ত পরীক্ষা-নিরীক্ষা করার জন্য ডিসিজিআই – এর কাছ থেকে অনুমোদন পেয়েছিল। তিনটি পর্যায়েই চিকিৎসা সংক্রান্ত পরীক্ষা-নিরীক্ষার কাজ ইতিমধ্যেই সম্পূর্ণ হয়েছে। উল্লেখ করা যেতে পারে, সংস্থাটির উদ্ভাবিত এই টিকা দেশের বাইরে গাম্বিয়াতেও চিকিৎসাগত পরীক্ষা-নিরীক্ষা করা হয়েছে।
চিকিৎসা সংক্রান্ত প্রয়োজনীয় পরীক্ষা-নিরীক্ষা পরিচালনার পর পুণের সংস্থাটির পক্ষ থেকে এই ভ্যাকসিন উৎপাদনের অনুমোদন চাওয়া হয়। সংস্থার পক্ষ থেকে টিকা উৎপাদনের ব্যাপারে অনুমোদন সংক্রান্ত প্রয়োজনীয় কাগজপত্র এবং চিকিৎসাগত পরীক্ষা-নিরীক্ষার সমস্ত তথ্য যথাযথভাবে খতিয়ে দেখার পর ডিসিজিআই পুণের সংস্থাটিকে গতকাল এই টিকা উৎপাদন ও তা বিপণনের চূড়ান্ত অনুমোদন দেওয়া হয়। উল্লেখ করা যেতে পারে, নিউমোনিয়ার ক্ষেত্রে সম্পূর্ণ দেশীয় পদ্ধতিতে উৎপাদিত এটিই প্রথম টিকা। এর আগে এ নিউমোনিয়া চিকিৎসার জন্য এ ধরনের টিকা বিদেশ থেকে আমদানি করা হ’ত।
নবজাতকরা নিউমোনিয়ায় আক্রান্ত হলে তার উপযুক্ত উপশমের জন্য এই টিকা ব্যবহার করা হয়।
(CG/BD/SB
পরিসংখ্যানএবংকর্মসূচিরূপায়ণমন্ত্রক
বিদ্যুৎ ক্রয়ে সমতা এবং ভারতীয় অর্থনীতির আকার : ২০১৭’র ইন্টারন্যাশনাল কমপারিজন প্রোগ্রাম থেকে প্রাপ্ত ফলাফল
নয়াদিল্লি, ২৩ জুন, ২০২০
বিশ্ব ব্যাঙ্ক ইন্টারন্যাশনাল কমপারিজন প্রোগ্রাম বা আন্তর্জাতিক স্তরের ক্রয় ক্ষমতা-ভিত্তিক তুলনামূলক কর্মসূচির আওতায় ২০১৭’র নতুন বিদ্যুৎ ক্রয়ের সমতা সংক্রান্ত তথ্য প্রকাশ করেছে। এই কর্মসূচির উদ্দেশ্য হ’ল – বিশ্বের বিভিন্ন দেশে জীবন-যাপন খাতে খরচের ক্ষেত্রে তারতম্যগুলির মধ্যে সমন্বয়-সাধন করা। উল্লেখ করা যেতে পারে, ২০১৭’র এই কর্মসূচিতে ভারত ছাড়াও বিশ্বের ১৭৬টি দেশ অংশ নেয়।
রাষ্ট্রসংঘের পরিসংখ্যান সংক্রান্ত কমিশনের নীতি-নির্দেশের আওতায় আন্তর্জাতিক স্তরের ক্রয় ক্ষমতা-ভিত্তিক তুলনামূলক কর্মসূচি বিশ্বের বৃহত্তম তথ্য সংগ্রহের উদ্যোগ। বিদ্যুৎ ক্রয়ের সমতার পাশাপাশি, আন্তর্জাতিক স্তরের ক্রয় ক্ষমতা-ভিত্তিক পরিসংখ্যান মূল্যস্তরগত সূচক এবং আঞ্চলিক পর্যায়ে জিডিপি খাতে ব্যয়ের তুলনামূলক হিসাব প্রকাশ করে থাকে।
ভারত আন্তর্জাতিক স্তরের ক্রয় ক্ষমতা-ভিত্তিক তুলনামূলক সমস্ত কর্মসূচিতেই ১৯৭০ সাল থেকে অংশ নিয়ে আসছে। কেন্দ্রীয় পরিসংখ্যান ও কর্মসূচি রূপায়ণ মন্ত্রক জাতীয় স্তরের রূপায়ণকারী সংস্থা হিসাবে ক্রয় ক্ষমতা-ভিত্তিক তুলনামূলক কর্মসূচি সংক্রান্ত বিভিন্ন কর্মকান্ড রূপায়ণ করে থাকে। এছাড়াও, ভারতে এই কর্মসূচি রূপায়ণে পরিকল্পনা প্রণয়ন ও সমন্বয়-সাধনের দায়িত্বও পালন করে থাকে পরিসংখ্যান ও কর্মসূচি রূপায়ণ মন্ত্রক। উল্লেখ করা যেতে পারে, ২০১৭’র আন্তর্জাতিক স্তরের ক্রয় ক্ষমতা-ভিত্তিক তুলনামূলক কর্মসূচির পরিচালন পর্ষদের সহ-সভাপতির দায়িত্ব পালন করেছে ভারত।
ভারতীয় মুদ্রায় বিদ্যুৎ ক্রয়ে সমতার হিসাব গড় অভ্যন্তরীণ উৎপাদনের ক্ষেত্রে প্রত্যেক মার্কিন ডলার পিছু ২০১৭’তে দাঁড়িয়েছে ২০ টাকা ৬৫ পয়সা। ২০১১’তে ভারতীয় মুদ্রায় ডলার পিছু এই হার ছিল ১৫ টাকা ৫৫ পয়সা।
২০১৭’তে ভারত বিশ্বের তৃতীয় বৃহত্তম অর্থনীতি হিসাবে নিজের অবস্থান ধরে রেখেছে। বিশ্ব গড় অভ্যন্তরীণ উৎপাদনের হিসাবে ভারতের গড় অভ্যন্তরীণ উৎপাদন হার ছিল সেই সময় ৬.৭ শতাংশ। একইভাবে, ২০১৭’তে বিদ্যুৎ ক্রয়ের সমতার প্রেক্ষিতে চীনের জিডিপি ছিল ১৬.৪ শতাংশ এবং মার্কিন যুক্তরাষ্ট্রের জিডিপি হার ছিল ১৬.৩ শতাংশ। বিশ্বব্যাপী ব্যক্তিগত পর্যায়ে বিদ্যুৎ খরচের দিক থেকে ভারত তৃতীয় বৃহত্তম অর্থনীতি হিসাবে নিজের অবস্থান বজায় রেখেছে।
এশীয় প্রশান্ত মহাসাগরীয় অঞ্চলে ভারত ২০১৭’তে দ্বিতীয় বৃহত্তম অর্থনীতি হিসাবে জায়গা করে নিয়েছে। সেই সময় বিদ্যুৎ ক্রয়ের সমতার দিক থেকে আঞ্চলিক স্তরে গড় অভ্যন্তরীণ উৎপাদনের ক্ষেত্রে ভারতের হার ছিল ২০.৮৩ শতাংশ। প্রথম স্থানে থাকা চীনের হার ছিল ৫০.৭৬ শতাংশ এবং দ্বিতীয় স্থানে ইন্দোনেশিয়ার হার ছিল ৭.৪৯ শতাংশ। একইভাবে, ভারত আঞ্চলিক পর্যায়েও ব্যক্তিগতভাবে বিদ্যুৎ খরচের দিক থেকে দ্বিতীয় বৃহত্তম অর্থনীতি হিসাবে বিদ্যুৎ ক্রয়ে সমতার ভিত্তিতে নিজের অবস্থান ধরে রেখেছে। এশীয় প্রশান্ত মহাসাগরীয় অঞ্চলে অংশগ্রহণকারী ২২টি দেশের মধ্যে ২০১৭’তে গড় অভ্যন্তরীণ উৎপাদনের ক্ষেত্রে প্রতি হংকং ডলার পিছু ভারতীয় মুদ্রার মূল্য ছিল ৩ টাকা ৪৩ পয়সা। ২০১৭’তে ভারতের মূল্যস্তর-ভিত্তিক সূচক দাঁড়িয়েছে ২০১১’র ৭১.০০ থেকে অগ্রগতি ঘটে হয়েছে ৬৪.০০। আন্তর্জাতিক স্তরের ক্রয় ক্ষমতা-ভিত্তিক তুলনামূলক কর্মসূচির বিস্তারিত বিবরণ বিশ্ব ব্যাঙ্কের ডেটা ব্যাঙ্ক এবং ডেটা ক্যাটালগে দেওয়া হয়েছে।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম স্বনিধি প্রকল্পের জন্য ৬০০ কোটি টাকা অনুমোদন করা হয়েছে
নতুন দিল্লি, ২১ সেপ্টেম্বর, ২০২০
আবাসন ও নগরোন্নয়ন মন্ত্রক পয়লা জুন প্রাইম মিনিস্টার স্ট্রীট ভেন্ডার্স আত্মনির্ভর নিধি স্কিম -র সূচনা করেছিল। দেশের ৫০ লক্ষ রাস্তার হকারকে ১ বছরের মেয়াদে ঋণ আদায় নিশ্চিত করার জন্য অতিরিক্ত জামানত ছাড়াই ১০ হাজার টাকার ঋণ দেওয়া এই প্রকল্পের উদ্দেশ্য । যারা নিয়মিত ঋণ পরিশোধ করবেন তাদের জন্য বার্ষিক ৭ শতাংশ সুদে ভর্তুকি দেওয়া হবে । এছাড়াও যারা নির্ধারিত ভাবে ডিজিটাল প্রক্রিয়ায় আর্থিক লেনদেন করবেন তাদের প্রতি মাসে ১০০ টাকা ফেরত দেওয়া হবে । হকাররা নির্দিষ্ট সময়ে বা আগে ঋণ পরিশোধ করলে বর্ধিত পরিমাণে মূলধন পাবেন । এই প্রকল্প বাস্তবায়ণের জন্য স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়ার সহায়তায় একটি তথ্য প্রযুক্তি নির্ভর ব্যবস্থা গড়ে তোলা হয়েছে । ২রা জুলাই থেকে ঋণ দেওয়ার প্রক্রিয়ার কাজ শুরু হয়েছে ।
এই প্রকল্পের জন্য ৬০০ কোটি টাকা বরাদ্দ করা হয়েছে । ১৭-ই সেপ্টেম্বরের হিসেব অনুসারে রাজ্য এবং কেন্দ্রশাসিত অঞ্চলগুলি ১২০ কোটি ৬০ লক্ষ ৬০ হাজার টাকা মোট ঋণ পেয়েছে । এরমধ্যে পশ্চিমবঙ্গ ৩০ হাজার টাকা, ত্রিপুরা ৩ লক্ষ ১০ হাজার টাকা, অসম ১ লক্ষ ৪০ হাজার টাকা এবং আন্দামান ও নিকোবর দ্বীপপুঞ্জ ২ লক্ষ ৭০ হাজার টাকা ঋণ বাবদ পেয়েছে ।
রাজ্যসভায় আজ এক প্রশ্নে লিখিত জবাবে এই তথ্য জানিয়েছেন আবাসন ও নগরোন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি ।
CG/CB/AS
(Visitor Counter : 123
রেলমন্ত্রক
রাজ্য সরকার নির্ধারিত যাত্রীদেরই কেবলমাত্র রেল ফিরিয়ে আনছে
নতুন দিল্লি, ২ মে, ২০২০
রেলের পক্ষ থেকে স্পষ্টভাবে জানানো হয়েছে যে, বিভিন্ন জায়গায় আটকে পড়া পরিযায়ী শ্রমিক, তীর্থযাত্রী, পর্যটক, শিক্ষার্থী এবং অন্যান্যদের জন্য যে কয়েকটি বিশেষ ট্রেনে চলছে, তা কেবলমাত্র রাজ্য সরকারগুলির অনুরোধেই চালানো হচ্ছে। অন্যান্য সমস্ত যাত্রীবাহী ট্রেন পরিষেবা স্থগিত রয়েছে।
রাজ্য সরকার কেবলমাত্র যাদের ফিরিয়ে আনার জন্য উদ্যোগ নিয়েছে, নির্ধারিত সেই যাত্রীদেরই কেবলমাত্র রেল ফিরিয়ে আনছে।
অন্য কোনও যাত্রীদল বা ব্যক্তিকে স্টেশনে আসতে নিষেধ করা হয়েছে। কোনও স্টেশনে টিকিট বিক্রি হচ্ছে না। রেল কেবল রাজ্য সরকারগুলির দাবি ছাড়া অন্য কোনও ট্রেন চালাচ্ছে না।
অন্যান্য সমস্ত ট্রেন এবং শহরতলির ট্রেন স্থগিত রয়েছে। অতএব, কারুর রেলস্টেশনে আসার প্রয়োজন নেই ।
রেলের পক্ষ থেকে সবাইকে এই পরামর্শ দেওয়া হয়েছে। এ সম্পর্কে কোন ভ্রান্ত সংবাদ ছড়িয়ে দেওয়া উচিত নয়।
(CG/SS
অর্থমন্ত্রক
২০২১-২২ অর্থবছরে ভারতের বহির্বাণিজ্য বৃদ্ধি পেয়েছে
কৃষি এবং কৃষি বিষয়ক পণ্য রপ্তানির পরিমাণ দাঁড়িয়েছে ২৩.২ শতাংশ
নতুন দিল্লি, ৩১ জানুয়ারি, ২০২২
ভারতে আগের বছরে অতিমারি জনিত মন্দার পরেও ২০২০-২১ অর্থবছরে বহির্বাণিজ্য বৃদ্ধি পেয়েছে। ফলে দেশ শক্তিশালী হয়েছে এবং বৈদেশিক মুদ্রার দ্রুত সঞ্চয় সম্ভব হয়েছে। আজ সংসদে অর্থনৈতিক সমীক্ষা ২০২১-২২ পেশ করে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারামন বলেছেন যে, চলতি বছরে ভারতে বহির্বাণিজ্য ক্ষেত্রে অর্থনৈতিক পুনরুজ্জীবন ঘটেছে। তবে করোনা জনিত পরিস্থিতির জেরে এক্ষেত্রে ২০২২-২৩ অর্থবছরে একটি চ্যালেঞ্জ হিসেবে দেখা দিতে পারে।
বহির্বাণিজ্যের হাল হকিকত-
সমীক্ষায় বলা হয়েছে যে অভ্যন্তরীণ ক্রিয়াকলাপের পুনরুজ্জীবনের সাথে বিশেষ চাহিদা পুনরুদ্ধারে কারণে ভারতের পণ্যদ্রব্য রপ্তানি এবং আমদানি দৃঢ়ভাবে প্রতিষ্ঠিত হয়েছে। চলতি আর্থিক বছরে প্রাক করোনা স্তরকে অতিক্রম করেছে। রপ্তানি পুনরুদ্ধার ও সময়োপযোগী পদক্ষেপ গুলির মাধ্যমে সরকার সংশ্লিষ্ট ক্ষেত্রে সহায়তা করেছে। মার্কিন যুক্তরাষ্ট্রকে অনুসরণ করে সংযুক্ত আরব আমিরশাহী এবং চীন ২০২১ সালের এপ্রিল থেকে নভেম্বর মাসে শীর্ষ রপ্তানি গন্তব্য হিসেবে রয়ে গেছে।
পরিষেবা ক্ষেত্রে বাণিজ্য-
করোনা পরবর্তী সময়ে ভারত বিশ্ব পরিষেবা বাণিজ্যে তার কার্যক্ষমতা বজায় রেখেছে। এপ্রিল থেকে ডিসেম্বর, ২০২১-এ পণ্য পরিষেবা রপ্তানি বৃদ্ধির পরিমাণ হয়েছে ১৮.৪ শতাংশ। কেবল এপ্রিল মাসে পরিষেবা আমদানি ২১.৫ শতাংশ বেড়ে ১০৩.৩ বিলিয়ন মার্কিন ডলার হয়েছে।
কারেন্ট একাউন্ট ব্যালেন্স-
অর্থনৈতিক সমীক্ষায় বলা হয়েছে যে ভারতের কারেন্ট একাউন্ট ব্যালেন্স ২০২১-২২ অর্থবছরের প্রথমার্ধে জিডিপির ০.২ শতাংশের ঘাটটিতে পরিণত হয়েছে। যা মূল বাণিজ্য একাউন্টে ঘাটতির প্রভাব থাকে।
ক্যাপিটাল একাউন্ট-
সমীক্ষায় বলা হয়েছে যে নেট বিদেশি বিনিয়োগ প্রবাহ চলতি আর্থিক বছরের প্রথমার্ধে ২৫.৪ বিলিয়ন মার্কিন ডলারে পরিণত হয়েছে।
এছাড়াও বৈদেশিক মুদ্রার রিজার্ভ এবং বিদেশি ঋণের পরিমাণও সমীক্ষায় প্রকাশ পেয়েছে।
CG/ SB
(Visitor Counter : 962
সংস্কৃতিমন্ত্রক
শ্রী অর্জুন রাম মেঘওয়াল তাজিকিস্তান আয়োজিত সাংহাই সহযোগিতা সংস্থা -র সংস্কৃতি মন্ত্রীদের বৈঠকে অংশগ্রহণ করেছেন
নতুন দিল্লি, ১৮ আগস্ট, ২০২১
উল্লেখযোগ্য বিষয় সমূহ-কেন্দ্রীয় সংস্কৃতি প্রতিমন্ত্রী 'শেয়ার্ড বুদ্ধিস্ট হেরিটেজ' অনলাইন এক্সিবিশন এবং রাশিয়া ও চীনা ভাষায় ভারতীয় ক্লাসিকের অনুবাদের কথা উল্লেখ করেছেনশ্রী মেঘওয়াল সাংস্কৃতিক ঐতিহ্যকে রক্ষা করতে সহযোগিতামূলক চুক্তির ক্ষেত্রে তাজিকিস্তানের প্রচেষ্টার প্রশংসা করেছেনসাংহাই সহযোগিতা সংস্থা ভুক্ত দেশ গুলির আর্টস ফেষ্টিভেল- এর জাঁকজমকপূর্ণ কনসার্টের নিয়ম সভায় সম্মত হয়েছে
কেন্দ্রীয় সংস্কৃতি প্রতিমন্ত্রী শ্রী অর্জুন রাম মেঘওয়াল তাজিকিস্তান আয়োজিত সাংহাই সহযোগিতা সংস্থা, এসইও'র সংস্কৃতি মন্ত্রীদের বৈঠকে আজ উপস্থিত হয়েছিলেন।
ওই বৈঠকে সাংস্কৃতিক ও মানবিক সহযোগিতার বিকাশ এবং এসইও গোষ্ঠীভুক্ত দেশ গুলির মধ্যে সাংস্কৃতিক ভাব বিনিময় নিয়ে আলোচনা হয়। এর পাশাপাশি করোনা জনিত অতিমারি পরিস্থিতিতে পারস্পরিক সংস্কৃতির সহযোগিতার গুরুত্ব নিয়ে আলোচিত হয়।
কেন্দ্রীয় সংস্কৃতি প্রতিমন্ত্রী বৈঠকে অংশগ্রহণকারীদের উদ্দেশ্যে বক্তব্য রাখেন এবং এসইওর মধ্যে সাংস্কৃতিক সহযোগিতার ক্ষেত্রে ভারতের দৃষ্টিভঙ্গির কথা উল্লেখ করেন। তিনি এসইওর সদস্য রাষ্ট্র হিসেবে ভারতের সহযোগিতা এবং সংস্কৃতির ক্ষেত্রে ভারতের অঙ্গীকারের কথা উত্থাপন করেন। শেয়ার্ড বুদ্ধিস্ট হেরিটেজ' অনলাইন এক্সিবিশন এবং রাশিয়া ও চীনা ভাষায় ভারতীয় ক্লাসিকের অনুবাদের কথাও তিনি বৈঠকে উল্লেখ করেন।
কেন্দ্রীয় প্রতিমন্ত্রী আজকের বৈঠকে ভারতের স্বাধীনতার ৭৫ বছর উপলক্ষে "আজাদী কা অমৃত মহোৎসব" এর কথা বিশেষভাবে তুলে করেন।
সাংহাই সহযোগিতা সংস্থা, এসইও একটি আন্তঃসরকারি সংস্থা যা ২০০১ সালের ১৫ জুন সাংহাইতে প্রতিষ্ঠিত হয়। সাংহাই সহযোগিতা সংস্থা ভুক্ত আটটি সদস্য রাষ্ট্রের মধ্যে রয়েছে ভারত, চীন কাজাখাস্তান, কিরগিজস্তান, রাশিয়া, পাকিস্তান, তাজিকিস্তান এবং উজবেকিস্তান। এছাড়াও রয়েছে চারটি পর্যবেক্ষক রাষ্ট্র, যথাক্রমে আফগানিস্তান বেলারুশ, ইরান এবং মঙ্গোলিয়া।
CG/ SB
(Visitor Counter : 213
উপ-রাষ্ট্রপতিরসচিবালয়
দিব্যাঙ্গজনদের বিরুদ্ধে বৈষম্যমূলক আচরণ দূর করাই তাঁদের ক্ষমতায়নের লক্ষ্যে প্রথম পদক্ষেপ : উপ-রাষ্ট্রপতি
নয়াদিল্লি, ২৮ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু বলেছেন, দিব্যাঙ্গ জনদের বিরুদ্ধে বৈষম্যমূলক আচরণ পুরোপুরি দূর করার মধ্য দিয়েই তাঁদের ক্ষমতায়ন ঘটানো সম্ভব। শ্রী নাইডু রবিবার নতুন দিল্লিতে পুষ্পবিহার আয়াপ্পা সেবা সমিতি আয়োজিত ‘মীরাকেল অন হুইলস্’ শীর্ষক এক সাংস্কৃতিক অনুষ্ঠানে সমবেত মানুষের উদ্দেশে ভাষণ দিচ্ছিলেন।
‘মীরাকেল অন হুইলস্’ সাংস্কৃতিক অনুষ্ঠানে অংশগ্রহণকারী কলাকুশলীদের প্রশংসা করে উপ-রাষ্ট্রপতি বলেন, বহুমুখী মেধা ও প্রতিভাসম্পন্ন এই শিল্পীরা সমগ্র বিশ্বকে দেখিয়ে দিয়েছেন যে, কোনও অক্ষমতাই তাঁদেরকে উৎসাহে ঘাটতি হতে দেবে না বা তাঁদের মানসিকতাকে দমন করতে পারবে না।
পুষ্পবিহার আয়াপ্পা সেবা সমিতি সমাজ সেবা ও সর্বজনীন কল্যাণে যে সমস্ত উদ্যোগ গ্রহণ করেছে, তার প্রশংসা করে শ্রী নাইডু বলেন, সর্বজনীন কল্যাণের মানসিকতাই ভারতের সামাজিক মূল্যবোধের মৌলিক ভিত্তি গড়ে তুলেছে। ভারতীয় দর্শনের মূল বিষয়বস্তুই হ’ল ‘সর্বজনসুখীনভবন্তু’।
বিশেষভাবে সক্ষম ব্যক্তিদের জন্য কেন্দ্রীয় সরকার ও রাজ্য সরকারগুলি যে সমস্ত উদ্যোগ গ্রহণ করেছে, সে প্রসঙ্গে উপ-রাষ্ট্রপতি বলেন, দিব্যাঙ্গ জনদের কল্যাণে এবং মর্যাদার সঙ্গে জীবনযাপনে তাঁদের ক্ষমতায়নের ক্ষেত্রে সরকার ও সমাজের সমান দায়িত্ব রয়েছে।
শ্রী নাইডু বলেন, বিশেষভাবে সক্ষম ব্যক্তিদের করুণা, প্রেরণা, সংবর্ধনা এবং অধিকার দেওয়া প্রয়োজন। দিবাঙ্গ জনদের ক্ষমতায়নে প্রথম পদক্ষেপই হ’ল তাঁদের বিরুদ্ধে বৈষম্যমূলক আচরণের প্রবণতা দূর করা। ‘সমাজের একজন হিসাবে আমাদের এটা সুনিশ্চিত করা প্রয়োজন যে, দিব্যাঙ্গ জনদের বিরুদ্ধে কোনও ধরণের সামাজিক কলঙ্ক যাতে জুড়ে দেওয়া না হয়।
উপ-রাষ্ট্রপতি আরও বলেন, ভারত সাংস্কৃতিক দিক থেকে এক সমৃদ্ধ দেশ, এতে ‘আমরা গর্ববোধ করতে পারি’। তিনি সকলের প্রতি ভারতের সাংস্কৃতিক ঐতিহ্যের সংরক্ষণ ও প্রসারের আহ্বান জানিয়ে বলেন, সাংস্কৃতিক ও ধার্মিক ঐতিহ্যের মধ্যেই শান্তি, করুণা এবং সকলকে একসঙ্গে নিয়ে চলার মূল বার্তা লুকিয়ে রয়েছে।
প্রত্যেক ব্যক্তির মধ্যে যে স্বতন্ত্র পারদর্শিতা রয়েছে, তা তুলে ধরার ক্ষেত্রে শ্রী নাইডু পুষ্পবিহার আয়াপ্পা সেবা সমিতির প্রশংসা করে বলেন, প্রতিষ্ঠানের এ ধরণের উদ্যোগ মানুষের জীবনের মানোন্নয়নে সহায়ক হবে।
অনুষ্ঠানে পুষ্পবিহার আয়াপ্পা সমিতির উপদেষ্টা পর্ষদের চেয়ারম্যান অবসরপ্রাপ্ত বিচারপতি কে রামামূর্তি, দিল্লি হাইকোর্টের বিচারপতি রাজীব শাখধের, দিল্লির মুখ্য সচিব শ্রী বিজয় কুমার দেব প্রমুখ বিশিষ্ট ব্যক্তি উপস্থিত ছিলেন।
CG/BD/SB
(Visitor Counter : 122
মন্ত্রিসভারঅর্থনৈতিকবিষয়সংক্রান্তকমিটি
হিরাসার, রাজকোট ও গুজরাটে নতুন গ্রীনফিল্ড বিমানবন্দর উন্নয়নে অনুমোদন দিল কেন্দ্রীয় মন্ত্রিসভা
নয়াদিল্লি, ২৮ ফেব্রুয়ারী, ২০১৯
হিরাসার, রাজকোট ও গুজরাটে নতুন গ্রীনফিল্ড বিমানবন্দর উন্নয়নে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত নেওয়া হয়েছে। এই তিন বিমানবন্দরের জন্য খরচ ধরা হয়েছে ১ হাজার ৪০৫ কোটি টাকা।
রাজকোট বিমানবন্দরের অতিরিক্ত ২৩৬ একর জমি রয়েছে, যা শহরের প্রাণকেন্দ্রে অবস্হিত। কিন্তু এই বিমানবন্দরের জমিতে আবাসন, বাণিজ্যিক ভবন রয়েছে। এছাড়াও এই বিমানবন্দরের পূর্বদিকে রেললাইন এবং রাজ্য সড়কও রয়েছে। যারফলে বিমান ওঠানামার রানওয়ে সম্প্রসারণে বাধার সৃষ্টি হচ্ছে।
আমেদাবাদ, সুরাট ও ভদোদরার পর গুজরাটের চতুর্থ বড়ো শহর হচ্ছে রাজকোট। গুজরাটে সৌরাষ্ট্র অঞ্চলের কেন্দ্রে অবস্হিত এই শহর। ২০১৫ সালের সমীক্ষা অনুযায়ী প্রায় ১২ লক্ষ মানুষ বাস করেন রাজকোট শহরে।
বিমানবন্দরে এই সমস্যার কারণে রাজ্য সরকার রাজকোটের গ্রীনফিল্ড বিমানবন্দরের উন্নয়নের সিদ্ধান্ত নিয়েছে। এই কারণে গুজরাট সরকার নতুন বিমানবন্দর পরিচালনার জন্য অতিরিক্ত জমি চেয়ে বিমানবন্দর উন্নয়ন কর্তৃপক্ষের কাছে অনুরোধ জানিয়েছে।
CG/SS/NS
(Visitor Counter : 91
শিল্পওবাণিজ্যমন্ত্রক
কেন্দ্রের ‘এক জেলা এক পণ্য ’ কর্মসূচি জম্মু-কাশ্মীর, উত্তর পূর্বাঞ্চল ও উত্তরপ্রদেশে বিপুল সাফল্যের মুখ দেখেছে
নতুন দিল্লি, ২৪ই জানুয়ারী, ২০২২
এক জেলা এক পণ্য উদ্যোগের মাধ্যমে কেন্দ্র ও রাজ্য সরকারগুলি বিভিন্ন সামগ্রী উৎপাদনে উৎসাহ দিচ্ছে। কেন্দ্রীয় শিল্প ও বাণিজ্য মন্ত্রকের অধীনস্থ শিল্পোৎসাহ ও অভ্যন্তরীণ বাণিজ্য দপ্তরের উদ্যোগে এ বিষয়ে একটি সম্মেলনের আয়োজন করা হয়। সম্মেলনে প্রতিটি রাজ্যের শিল্প দপ্তরের প্রধান সচিব এবং উচ্চপদস্থ আধিকারিকরা উপস্থিত ছিলেন।
শিল্পোৎসাহ ও অভ্যন্তরীণ বাণিজ্য দপ্তরের অতিরিক্ত সচিব শ্রীমতী সুমিতা দেওরা জানান, এক জেলা এক পণ্য ব্যবস্থাপনায় দেশের বিভিন্ন রাজ্যে বেশ সাফল্য পাওয়া গেছে। জম্মু-কাশ্মীরে এই প্রকল্পে ওয়ালনাট ও আপেল ব্যবসায় সাফল্য এসেছে। এই উদ্যোগের আরেকটি সফল রাজ্য উত্তরপ্রদেশ। সে রাজ্য়ের হস্তশিল্পী ও বিভিন্ন পণ্য সামগ্রীর উৎপাদকরা এক জেলা এক পণ্য ব্যবস্থাপনাকে কাজে লাগিয়েছে। রাজ্যের প্রতিটি জেলায় কোনো একটি সামগ্রীকে নিয়ে আর্থিক উন্নয়নের জন্য হাব গড়ে তোলা হয়েছে। ত্রিপুরার শিল্প ও বাণিজ্য দপ্তরের অতিরিক্ত সচিব শ্রীমতী স্বপ্না দেবনাথ সে রাজ্যে স্থানীয় অর্থনীতির উন্নতির জন্য প্রত্যন্ত জেলাগুলিতে কি কি পরিকল্পনা করা হয়েছে, সে বিষয়ে বিস্তারিত জানিয়েছেন। এক জেলা এক পণ্য উদ্যোগের বিষয়ে ‘ইনভেস্ট ইন্ডিয়া’ একটি পরিবেশনা উপস্থাপিত করে। এই পরিবেশনায় ব্যবসা বাণিজ্যের সাহায্যে আর্থিক ক্ষমতায়ন, দক্ষতা বৃদ্ধি ও বিভিন্ন পণ্য সামগ্রী উৎপাদনের ক্ষেত্রে যে সাফল্য এসেছে, তা তুলে ধরা হয়েছে। এর মধ্যে উল্লেখযোগ্য হল : রাজস্থানের রাজসমুন্দ জেলায় মোলেয়া হস্তশিল্পীদের প্রশিক্ষণ, আসামের কামরূপ জেলার মোগাসিল্কের তন্তুবায়দের দক্ষতা সংক্রান্ত প্রশিক্ষণ এবং মেঘালয়ের জয়ন্তিয়া পাহাড়ের লাকাদং হলুদের চাষের মধ্য দিয়ে ঐ জেলার উৎপাদিত পণ্যের বিষয়ে বাজার গড়ে তোলার উদ্যোগ।
এই উদ্যোগে গ্রামীণ হস্তশিল্পীদের সাহায্যের জন্য ইন্টারনেট ভিত্তিক কেনা বেচায় উৎসাহ দেওয়া হচ্ছে। একাজে ই-কমার্স প্রতিষ্ঠানগুলির সঙ্গে সমন্বয় বজায় রেখে কাজ করা হচ্ছে। প্রতিটি জেলায় এই উদ্যোগের জন্য নোডাল অফিসার নিয়োগ করা হয়েছে। পাশাপাশি শিল্পোৎসাহ ও অভ্যন্তরীণ বাণিজ্য দপ্তর আন্তর্জাতিক বাণিজ্য এক্সপোগুলিতে সব রাজ্যের যথাযথ অংশগ্রহণ নিশ্চিত করতে বিভিন্ন উদ্যোগ নিয়েছে।
CG/CB/SFS
(Visitor Counter : 136